6 “Kange mumweshenga mingilo yenu ya bololoke ku meso a bantu amba bemumone ne;+ mambo umvwe kemube bino, Shenu wa mwiulu kechi ukemufweta ne.2 Byonkabyo, pa kupana bya bupe* kechi mwafwainwa kuvumya ntolompita byonka byuba bakamfutumfutu mu mashinagoga ne mu mikwakwa amba bantu bebatote ne. Kine nemwambila namba, batambwila jimo mfweto yabo.3 Pakuba anweba pa kupana bya bupe kechi muleke kuboko kwenu kwa kipiko kuyuke bibena kuba kuboko kwa kilujo ne,4 pa kuba’mba bya bupe byenu bibule kuyukanyikwa. Shenu umona byafyamika po po akemufweta.+5 “Kabiji pa kulomba, kange mulombenga byonka bilomba bakamfutumfutu ne,+ mambo batemwa kwimana na kulomba mu mashinagoga ne pa mansanga a mikwakwa ikatampe amba bebamone ku bantu.+ Kine nemwambila namba, batambwila jimo mfweto yabo.6 Bino pa kulomba, twelai mu kibamba mwa bunke, kabiji inge mwashinkako ku kibelo, lombai kwi Shenu ubula kumweka.+ Kabiji Shenu umona byafyamika ukemufweta.7 Pa kulomba, kange mwambengatu bintu bimo byonka byuba bantu ba mu bisaka bikwabo ne, mambo abo balanguluka’mba Lesa ukebomvwa pa kubwezhabwezhapo byambo byabo.8 Onkao mambo, kechi mwikale byonka byo baji ne, mambo Shenu wayuka bintu byo mukeba+ saka mukyangye ne kumulomba.9 “Byonkabyo, mwafwainwa kulombanga bino amba:+“‘Tata wetu wa mwiulu, jizhina jenu+ jizhile.+10 Bufumu bwenu bwiye.+ Kyaswa muchima wenu+ kyubiwe pano pa ntanda, byonka byo kibena kubiwa mwiulu.+11 Mwitupe kajo ketu ka lelo;+12 kabiji mwitulekeleko mambo* etu byonka byo twibalekelako mambo aba betulenga mambo.*+13 Tukwashai pa kuba’mba tubule kuponena mu lweseko,+ kabiji tupokololai kwi aye mubi.’+14 “Mambo umvwe saka mwibalekelako bantu mambo, Shenu wa mwiulu naye ukemulekelako mambo;+15 pakuba inge mwabula kwibalekelako bantu mambo o bemulenga, ne aye Shenu wa mwiulu kechi ukemulekelako mambo enu ne.+16 “Pa kuzhikilwa na nzala,+ kange mwikale na bulanda byonka byo boba bakamfutumfutu ne, mambo abo baleka kwiwamisha ku meso* amba bantu bebamone’mba babena kuzhikilwa na nzala.+ Kine nemwambila namba, batambwila jimo mfweto yabo.17 Bino anweba pa kuzhikilwa na nzala, mwafwainwa kowa ku meso ne kwishinga manyi ku mutwe,18 pa kuba’mba mubule kumweka ku bantu amba mubena kuzhikilwa na nzala, bino kanatu kwi Shenu ubula kumweka. Shenu umona byafyamika po po akemufweta.19 “Lekai kwibikila nsabo pano pa ntanda+ paji tunzumbulu ne kabuwa byonauna, paji bangivi batwela mu mazubo ne kwiba.20 Pakuba bikai nsabo yenu mwiulu+ mwabula tunzumbulu ne kabuwa byonauna,+ kabiji mubula kutwela bangivi ne kwiba.21 Mambo konka kuji nsabo yenu, ne muchima ko ko akekala.22 “Lampi wa mubiji jo jiso.+ Byonkabyo, umvwe jiso jenu jazanzatu pa kintu kimo* ne mubiji wenu yense ukekala mu kyeya.23 Pakuba inge jiso jenu jiji na lwiso,*+ ne mubiji wenu yense ukekala mu mfishi. Onkao mambo, umvwe kyeya kiji mwi anweba kyaikala nobe mfishi, kine ayo mfishi ikakilamo kubaya!24 “Kafwako muntu wakonsha kwingijila bankambo babiji ne; mambo ukatemwapo umo ne kushikwa mukwabo,+ nangwa kukookela umo ne kukana mukwabo. Kechi mwakonsha kwingijila Lesa ne Nsabo pa kimye kimo ne.+25 “Onkao mambo, nemwambila namba: Kilekai kubambisha michima+ pa bumi* bwenu na byo mukaja nangwa na byo mukatoma nangwa na byo mukavwala.+ Nanchi bumi* kechi bwanema kukila kajo ne mubiji kukila bya kuvwala nenyi?+26 Talai bañonyi;+ kechi babyala nkunwa, kunowa nangwa kulonga mu matala ne, pano bino, Shenu wa mwiulu wibajiisha. Nanchi anweba kechi mwanema kwibakila nenyi?27 Ñanyi mwi anweba pa kubambisha muchima wakonsha kunungako kyubichi* umo ku bumi bwanji?+28 Kabiji mambo ka o mubambishisha muchima na bya kuvwala? Langulukai pa maluba a mungye byo akoma; kechi engila mwingilo nangwa kupikula bisapi ne;29 pakuba nemubuula namba, nangwatu Solomone+ mu lukumo lwanji lonse kechi wavwajile pamo nobe maluba ne.30 Pano inge Lesa wiivwika byonkabye nsono ya mungye, ikalatu moba acheche kabiji beisoka na mujilo, nanchi kechi wafwainwa kwimuvwika anweba baji na kalwitabilo kacheche nenyi?31 Onkao mambo, kange mubambishenga michima+ ne kwamba’mba, ‘Lelo tusakuja ka?’ nangwa’mba, ‘Tusakutoma ka?’ nangwa’mba, ‘Tusakuvwala ka?’ ne.+32 Mambo bino byonse byo bintu bikebesha bantu ba mu bisaka bikwabo. Shenu wa mwiulu wayuka’mba mwibikeba bino bintu byonse.33 “Onkao mambo, twajijilai na kukeba Bufumu patanshi ne bololoke bwanji, ne bino bintu byonse bikemubikilwapo.+34 Byonkabyo, kange mubambishenga michima na mambo a juba ja kesha ne,+ mambo juba ja kesha jikekala na bijikila byajo. Juba jonse jiji na makatazho ajo.
bem_Latn